కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
RCB vs CSK: బెంగళూరుతో పోరు.. రికార్డుల్లో చెన్నైదే ఆధిపత్యం
2008 నుంచి ఇప్పటి వరకూ చెన్నై, బెంగళూరు జట్లు 22 సార్లు తలపడగా.. ఏకంగా 14 సార్లు చెన్నై జట్టే విజయాన్ని అందుకుంది. మిగిలిన ఏడింట్లో బెంగళూరు గెలుపొందగా.. ఒక మ్యాచ్‌లో ఫలితం తేలలేదు.
Samayam Telugu | Updated:
Mar 23, 2019, 04:50PM IST
RCB vs CSK: బెంగళూరుతో పోరు.. రికార్డుల్లో చెన్నైదే ఆధిపత్యం
హైలైట్స్
ఈరోజు నుంచే ఐపీఎల్ 2019 సీజన్ మొదలు
తొలి మ్యాచ్‌లో చెన్నై, బెంగళూరు టీమ్స్ ఢీ
గత నాలుగేళ్లలో ఒక్కసారి కూడా చెన్నైపై గెలవలేకపోయిన బెంగళూరు
చెన్నై సొంతగడ్డపై ఈరోజు మ్యాచ్
ఐపీఎల్ 2019 సీజన్ తొలి మ్యాచ్‌కి చెపాక్ స్టేడియం సిద్ధమైంది. ఈరోజు రాత్రి 8 గంటలకి డిఫెండింగ్ ఛాంపియన్ చెన్నై సూపర్ కింగ్స్‌తో రాయల్ ఛాలెంజర్స్ బెంగళూరు జట్టు ఢీకొనబోతోంది. మహేంద్రసింగ్ ధోనీ, విరాట్ కోహ్లీ కెప్టెన్సీలోని జట్ల మధ్య పోరు కావడంతో ఈ మ్యాచ్‌పై సర్వత్రా ఆసక్తి నెలకొనగా.. ఐపీఎల్‌ చరిత్రతో బెంగళూరుపై చెన్నైదే ఆధిపత్యంగా కనిపిస్తోంది.
2008 నుంచి ఇప్పటి వరకూ చెన్నై, బెంగళూరు జట్లు 22 సార్లు తలపడగా.. ఏకంగా 14 సార్లు చెన్నై జట్టే విజయాన్ని అందుకుంది. మిగిలిన ఏడింట్లో బెంగళూరు గెలుపొందగా.. ఒక మ్యాచ్‌లో ఫలితం తేలలేదు.
2014, మే 24 నుంచి ఇప్పటి వరకూ ఆరుసార్లు ఈ రెండు జట్లూ తలపడగా.. ఆరింట్లోనూ చెన్నై సూపర్ కింగ్స్ జట్టే విజయాన్ని అందుకుంది. మ్యాచ్ ఫిక్సింగ్‌ ఆరోపణలతో రెండేళ్లు నిషేధం ఎదుర్కొన్న చెన్నై జట్టు 2016, 2017 ఐపీఎల్‌ సీజన్లకి దూరంగా ఉన్న విషయం తెలిసిందే. చెన్నైపై ఆఖరిసారిగా 2014, మే 18న బెంగళూరు జట్టు గెలిచింది.
చెన్నై జట్టు అంచనా: షేన్ వాట్సన్, అంబటి రాయుడు, మహేంద్రసింగ్ ధోని (వికెట్ కీపర్, కెప్టెన్), కేదార్ జాదవ్, బిల్లింగ్స్, డ్వేన్ బ్రావో, రవీంద్ర జడేజా, దీపక్ చాహర్, శాంట్నర్, శార్ధూల్ ఠాకూర్
బెంగళూరు జట్టు అంచనా: పార్థీవ్ పటేల్ (వికెట్ కీపర్), ఏబీ డివిలియర్స్, మొయిన్ అలీ, విరాట్ కోహ్లీ (కెప్టెన్), సిమ్రాన్ హిట్‌మెయిర్, శివమ్ దుబే, వాషింగ్టన్ సుందర్, టిమ్ సౌథీ, ఉమేశ్ యాదవ్, మహ్మద్ సిరాజ్, చాహల్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.